

Številka:  900-1/22-4

Datum:    16.2.2023

**Z A P I S N I K**

2. redne seje Sveta Krajevne skupnosti Solkan, ki je bila v četrtek, 16.2. 2023, v Domu KS Solkan, Trg J. Srebrniča 7, s pričetkom ob 18. uri

Sejo je vodila predsednica Ksenija Brumat.

Zapisnik je vodila Vilma Ninin.

Na seji so bili prisotni: Jernej Vidmar Bašin, Branko Belingar, Ksenija Brumat, Tomaž Černe, Vidojka Harej, Boštjan Koršič, Dejan Makarovič, David Podgornik in Andrejka Prijon.

Opravičeno odsoten je bil Emil Bašin, neopravičeno odsoten Vasja Medvešček

**D n e v n i   r e d :**

1. Pregled in potrditev zapisnika 1.seje
2. Potrditev komisij in imenovanje članov ter plan letnega dela komisij
3. Poročilo inventurne komisije – popis osnovnih sredstev in drobnega inventarja
4. Mizarski muzej - ureditev pravno formalnega razmerja
5. Seznam projektov v KS Solkan – poziv MONGa
6. KK Perla – poročilo sestanka in ureditev pogodbenega razmerja
7. Salonit Anhovo – objekt »Hidrarna«
8. Razno

**Ad1**

Predsednica da na vpogled in potrditev zapisnik 1 seje, na katerega člani nimajo pripomb in ga soglasno potrdijo.

**Ad2**

Predsednica pozove predsednike komisij, da potrdijo svoje mandate in da do naslednje seje predložijo seznam članov in plan dela. Dejan Makarovič, predsednik Komisije za urbanizem in David Podgornik, predsednik komisije za javno infrastrukturo podata mnenje glede morebitne združitve obeh komisij v eno, saj se njuno delovanje prepleta. Ugotovljeno je bilo, da so bili v preteklem mandatu tudi člani komisij v obeh isti.

SKLEP: Obe navedeni komisiji se združita v Komisijo za infrastrukturo in urbanizem. Predsednika si delita vlogi in delo. Komisije do naslednje seje predložijo plan dela in seznam članov.

**Ad3**

Predsednik inventurne komisije Branko Belingar predstavi poročilo inventurne komisije o popisu osnovnih sredstev in drobnega inventarja.

Inventurna komisija predlaga odpis določenega drobnega inventarja in osnovnih sredstev, ki so poškodovana in neuporabna. Vrednost odpisa osnovnih sredstev in drobnega inventarja znaša 701,43 eur.

SKLEP:

Svet soglasno sprejme poročilo inventurne komisije.

**Ad4**

Predsednica predstavi sestanek s predsednikom društva RIRDS g. Jožefom Markičem. Zapisnik sestanka člani Sveta prejmejo na vpogled Predsednik RIRDS poudari, da Mizarski muzej po besedah g. Jožefa Markiča nima lastnika. Predsednica prosi člane prejšnjih mandatov za obrazložitev stanja med Mizarskim muzejem in Krajevno skupnostjo v preteklem mandatu.

Član sveta Tomaž Černe pove, da se je v preteklem mandatu stanje že urejalo in da je KS investirala pri digitalizaciji razstave z dodatnimi sredstvi.

Člani ugotovijo, da je stavba v lasti KS Solkan, za razstavne eksponate je lastnik tudi poznan, prostor pa je društvu dan v uporabo.

Predlaga se, da se pregleda stanje do sedaj in se skliče s predsednikom RIRDS sestanek na to temo za dokončno ureditev medsebojnega razmerja.

Svet KS je sprejel naslednji SKLEP:

Člani sveta določijo Jerneja Vidmarja Bašina, Andrejko Prijon in Branka Belingarja za sestanek z g. Jožefom Markičem.

**Ad5**

Predsednica predstavi dopis s strani MONG, podžupana g. Marka Tribušona, o posredovanju informacij o prioritetnih projektih v KS, o seznamih projektov, ki so bili v prejšnjem mandatu in pa projektih, ki imajo dokumentacijo do te mere, da bi se jih lahko že izvedlo.

Svet KS je sprejel naslednji SKLEP:

Predsedniki komisij pošljejo na tajništvo predloge cenovno ovrednotenih projektov. Tajništvo poskrbi, da se na MONG pravočasno pošlje zahtevane informacije.

**Ad6**

Predsednica predstavi poročilo sestanka s predstavniki KK Perla o nadaljnji uporabi plošče na kotalkališču in predlaga, da se na MONG pošlje zahteva po pripravi pogodbe o njihovi nadaljnji uporabi.

Svet KS je sprejel naslednji SKLEP:

Člani sveta se strinjajo s sklepi sestanka, tajništvu se naloži, da se z MONGom dogovoi za postopek priprave pogodbe o uporabi dela prostora.

**Ad7**

Predsednica predstavi povzetek sestanka v podjetju Salonit v Anhovem, na katerega je bila povabljena kot predstavnica Sveta KS s strani Civilne iniciative za preporod Solkana, v zvezi s »Hidrarno« v Solkanu. Pogovarjali so se predvsem o tem, da se objekte na sami lokaciji ne ruši. Svetnikom je predstavila možnosti uporabe že obstoječih objektov. Ta sestanek je prva faza na temo uporabnosti »Hidrarne«. Druga faza je, da se določi predstavnike tako MONG kot Krajevne skupnosti, da se ugotovi stanje objektov, varnost in uporabnost. Predsednica opozori, da je glede na dogodke v okviru EPK to ena možnih lokacij za prireditve in druge dogodke.

SKLEP:

Člani Sveta se strinjajo, da je treba preveriti stanje in možnost uporabe navedenih prostorov.

**Ad8**

Razno:

* 1. Predsednica predstavi povzetke sestanka z društvi dne 14.2.2023, na katerem je bilo prisotnih štirinajst društev iz Solkana. Društva so pokazala zainteresiranost za sodelovanje pri prireditvah in morebiti uporabi prostorov. Društva so oddala svoje kontakte. Zmenili so se, da tudi medsebojno sodelujejo.

SKLEP:

Tajništvo poskrbi za izmenjavo kontaktnih podatkov med društvi.

* 1. Tajnica predstavi poslovno poročilo za leto 2022. Pod redno točko dnevnega reda se predstavitev ni moglo uvrstiti, saj je bilo vabilo poslano članom pred pripravljenim poročilom, ki ga je KS Solkan prejela s strani računovodstva MONG.

SKLEP:

Svet KS Solkan sprejme poslovno poročilo za leto 2022.

* 1. V zvezi s pronicanjem strehe na kotalkališču tajnica pove, da je izvajalcu poslala priporočeno obvestilo, vendar je bila pošta vrnjena, ker je naslovnik ni dvignil.
  2. Glede na problem pri nepravilno dostavljenem računu izvajalca, ki je pregledal in prenesel elektro omarico pri Žogici, tajnica pove, da je bil za nepravilen izdan račun prejet dobropis s strani izvajalca, izdana je bila naročilnica in izdan pravilen račun preko E UJP-ja, tako da je to zaključeno.
  3. Na poziv MONGA mora KS Solkan določiti predstavnika za Delovno skupina za trg Marka Plenčiča, ki je obstajala pod prejšnjim županom. Naloge delovne skupine so opozarjanje na prostorske razvojne potenciale širšega območja trga Marka Plenčiča: oblikovanje programa, ki ga Solkan potrebuje in ga je smiselno umestiti v staro jedro, preverba vseh možnosti za pridobitev objekta »Vino Gorica«, preverba urbanističnih pogojev, ki vladajo v starem jedru Solkana, pridobivanje potrebne dokumentacije za postopno izvedbo oblikovanega programa in opravljanje drugih nalog po naročilu župana.

SKLEP:

Svet KS potrdi, da bosta nova člana za to skupino iz KS Solkan Ksenija Brumat in Dejan Makarovič.

* 1. Predsednica predstavi pobudo Krajevni skupnosti s strani Civilne iniciative za preporod Solkana o možnosti vstopa v Zavod za zeleni razvoj Soške doline. Imeli so sestanek z go. Almiro Pirih.

Predsednica predlaga, da se predstavnike Zavoda povabi na naslednjo sejo, da razložijo podrobnosti o delu Zavoda.

SKLEP:

Predstavnike Zavoda se povabi na naslednjo sejo Sveta KS Solkan.

* 1. Glede ponovnega predloga krajana iz Tominčeve ulice 1 v Solkanu o premestitvi stebra za razsvetljavo Tomaž Černe pove, da je bilo to že posredovano na MONG osebam, ki so za to zadolžene. Predlaga, naj se MONG še enkrat pozove k morebitni ureditvi oziroma odgovoru.

SKLEP:

Tajništvo poskrbi, da se zahtevo krajana ponovno pošlje odgovornim na MONG..

* 1. Glede nabavljenih golov za kotalkališče, Branko Belingar pove, da si je inventurna komisija ogledala gole, da so rjasti in kot taki neuporabni. Člani Sveta KS se tudi strinjajo, da je vrednost same izdelave previsoka. Poleg tega je potrebno posebej nabaviti mreže. Predsednica predlaga, da Boštjan Koršič vzpostavi kontakt z dobaviteljem, da se zadeva uredi do take mere, da bodo goli uporabni in da se odprta zadeva zaključi.

SKLEP:

Boštjanu Koršiču se pogovori z dobaviteljem in zadevo uredi.

V obdobju od pretekle seje je bilo izdanih sedem naročilnic za leto 2023:

* ELEKTROINSTALACIJE Tomaž Bratina s.p.-odprava napak in pregled elektroomarice na objektu Žogica
* BELINGAR d.o.o. – storitev popravila stroja za čiščenje
* TIK-TAK Škrlj d.o.o. – letna naročilnica 2023 za izdelavo ključev
* COBIT d.o.o.-letna naročilnica za vzdrževanje in dodelav na programih (spisi, pokopališče in int.stran)
* DIMNIKARSTVO Damijan Kocbek s.p. – pregled in čiščenje dimnih naprav
* AUTOMATIC SERVIS d.o.o.- letna naročilnica 2023 – reprezentanca
* COBIT d.o.o. – program za vodenje grobov (najemniki, pokojniki in pogodbe)

V tem obdobju je bila podpisana pogodba s Tjašo Jug s.p. za najem prostorov.

Seja je bila zaključena ob 20.10

Zapisnik vodila:

Vilma Ninin



Predsednica Sveta KS Solkan

Ksenija Brumat

